《苏元易贻湛用喈彩树牡丹招赏因赋》
明代·李云龙

彩胜贻来自美人，名花宁独擅芳晨。雕阑绣幕千金夜，魏紫姚芳一树春。

隋苑豪华嗟已故，汉宫灯火喜重新。赋诗知有清平调，好向君王笛里陈。

作者简介：李云龙，字烟客。番禺人。少补诸生，负奇气，一时名士多严事之。绌于遇，以赀游国学，卒无成。走塞上，客东莞袁崇焕所。时崇焕总制三边，威名大震，云龙在幕参其谋。既而崇焕死，遂为僧，称二严和尚。明亡，不知所终。著有《雁水堂集》、《啸楼前后集》、《遗稿》、《别稿》行世。清同治《番禺县志》卷四二、清陈伯陶编《胜朝粤东遗民录》卷四有传。李云龙诗，以广东省立中山图书馆所藏民国手抄本《啸楼诗集》为底本，参校以广东省地方文献馆民国铅印本《啸楼集》及清温汝能《粤东诗海》。